PRITARTA

Sedos Vytauto Mačernio gimnazijos tarybos

2021 m. rugpjūčio 31 d. protokoliniu nutarimu

Nr.GT-5

PATVIRTINTA

Sedos Vytauto Mačernio gimnazijos

direktoriaus 2021 rugsėjo 1 d. įsakymu Nr.V1- 57



SEDOS VYTAUTO MAČERNIO GIMNAZIJOS

VEIKLOS PLANAS

2021 m.

**TURINYS**

1. Bendrosios nuostatos 3p.
2. Mokyklos pristatymas 4p.
3. **2020- 2021 m. m.** situacijos analizė, veiklos plano vykdymo analizė 5p.
4. 2021-2022 m. m. situacijos analizė, metiniai veiklos tikslai, uždaviniai ir priemonės 15p.
5. Baigiamosios nuostatos 19p.
6. Priedai (metodinių grupių, specialistų planai) 20p.

**BENDROSIOS NUOSTATOS**

1. Sedos Vytauto Mačernio gimnazijos 2021 metų veiklos planas, parengtas atsižvelgus į strateginį gimnazijos planą, švietimo būklę, bendruomenės poreikius, nustato metinius gimnazijos tikslus bei uždavinius, apibrėžia prioritetus ir priemones uždaviniams vykdyti.
2. Įgyvendinant valstybinę švietimo politiką siekiama teikti kokybiškas švietimo paslaugas, atitinkančias nuolat kintančias visuomenės reikmes, tenkinti Sedos miestelio ir Mažeikių rajono ugdymosi poreikius, laiduoti pradinio, pagrindinio ir vidurinio išsilavinimo įsigijimą, per neformaliojo ugdymo programas vykdyti neformalųjį švietimą, racionaliai, taupiai ir tikslingai naudoti švietimui skirtus išteklius.
3. Planas parengtas atsižvelgiant į Mažeikių rajono savivaldybės administracijos Švietimo skyriaus 2021-2022 metų veiklos programos prioritetus, 2020-2021 mokslo metų Sedos Vytauto Mačernio gimnazijos ugdymo planą, patvirtintą gimnazijos direktoriaus 2021 m. rugpjūčio 31 d. įsakymu Nr. V1- 32 , Geros mokyklos koncepciją, patvirtintą LR švietimo ir mokslo ministro 2015-12-21 įsakymu Nr. V-1308
4. Planą įgyvendins sudarytos darbo grupės, susidedančios iš gimnazijos administracijos, pedagoginių ir kitų ugdymo procese dalyvaujančių specialistų bei nepedagoginiai darbuotojai, ugdytiniai ir jų tėvai bei globėjai, miestelio bendruomenės nariai.

**MOKYKLOS PRISTATYMAS**

**Misija**

Gimnazija tikslingai kuria aplinką aktyviam ir kryptingam mokymuisi: teikia kokybišką pradinį, pagrindinį ir vidurinį išsilavinimą, siekia kiekvieno mokinio individualios pažangos, ugdydama dalykines ir asmenines kompetencijas, formuoja atsakingo Lietuvos piliečio vertybines nuostatas.

**Vizija**

Puoselėjanti tradicijas, inovatyvi, demokratiška, besimokanti, atvira kaitai mokykla, kurioje saugu ir gera mokytis, dirbti ir kurti.

**Vertybės**

Bendrystė, atsakomybė, lyderystė, saugumas ir tradicijos.

**2020- 2021 M. M. SITUACIJOS ANALIZĖ, VEIKLOS PLANO VYKDYMO ANALIZĖ**

**Mokinių, klasių komplektų skaičius, kiti duomenys apie gimnaziją 2020-2021 m. m.**

**Gimnazijoje mokėsi** 356 **mokiniai: 104 - pagal pradinio ugdymo, 199- pagal pagrindinio ugdymo ir 53 - pagal vidurinio ugdymo programą. Suformuota 18 klasių komplektų.**

**Gimnazijoje buvo ugdomas 21 specialiųjų poreikių mokinys bendrose klasėse: 13 buvo ugdomi pagal pritaikytas bendrojo ugdymo programas, 6- pagal individualizuotas programas, 2 mokiniai ugdomi pagal bendrąsias ugdymo programas teikiant įvairių specialistų pagalbą. Gimnazijoje dirbantys specialistai ( specialusis pedagogas, logopedas, 4 mokytojų padėjėjai, psichologas, socialinis pedagogas) teikė šiems mokiniams specialiąją pedagoginę pagalbą.**


**Mokinių pažangumo ir kokybės rodikliai:**

|  |  |  |  |
| --- | --- | --- | --- |
|  | **1-4 klasės** | **5-II klasės** | **III – IV klasės** |
| **Pažangumas %** | **100** | **98,29** | **100** |
| **Kokybė %** | **75** | **49,1** | **29,5** |


22 pradinių klasių mokinių įvertinti aukštesniuoju lygiu, pagrindinio ir vidurinio ugdymo programos 15 mokinių įvertinti labai gerai ( 10-9 balų). Pradinio ugdymo programą baigė 28 mokiniai. Pagrindinio ugdymo programą baigė 32 mokiniai. Vidurinio ugdymo programą baigė 28 mokiniai, 1 mokiniui išduotas mokymosi pasiekimų pažymėjimas**.**

**2019- 2020 m. m. nacionalinio mokinių pasiekimų patikrinimo rezultatai:**


4 klasė




8 klasė



**Pagrindinio ugdymo pasiekimų patikrinimo rezultatai:**



**Valstybinių brandos egzaminų rezultatai:**



2020-2021 M. M. DALYVAVIMAS OLIMPIADOSE, KONKURSUOSE, PASIEKIMAI

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. | Mokinio vardas, pavardė | Klasė | Mokytojas | Mokykliniai konkursai | Rajoniniai konkursai | Užimta vieta | Respublikiniai konkursai | Užimta vieta |
|  | Liepa Derkintytė | 1 | R. Vaicekauskienė |  |  |  | Informatinio loginio mąstymo konkursas ,, Bebras“ | I vieta  Respublikoje |
|  | Mantė Nabažaitė | 2a | V. Lukauskienė |  |  |  | Matematikos konkursas ,,Pangea 2021“ | I vieta |
|  | Simonas Šmitas | 3 | R. Vaicekauskienė |  |  |  | Informatinio loginio mąstymo konkursas ,, Bebras“ | I vieta  Rajono lygmenyje |
|  | Elajus Saračinskas | 3 | V. Lukauskienė |  |  |  | Matematikos konkursas ,,Pangea2021“ | III vieta |
|  | Greta Jasmontaitė | 4b | A. Majauskaitė |  | Šokių konkursas ,, Šoku Lietuvai“ | III vieta |  |  |
|  | Ugnė Budreckytė | 4a | A. Majauskaitė |  | Šokių konkursas ,, Šoku Lietuvai“ | III vieta |  |  |
|  | Einius Derkintis | 6a | V. Katkuvienė |  | Biologijos olimpiada | dalyvavo |  |  |
|  | Rugilė Čiuldytė | 7 | V. Katkuvienė |  | Biologijos olimpiada | dalyvavo |  |  |
|  | Vaida Vaitkutė | 8 | V. Katkuvienė |  | Biologijos olimpiada | dalyvavo |  |  |
|  | Dairūnas Žilinskas | 8 | R. Montrimienė |  | Istorijos olimpiada | dalyvavo |  |  |
|  | Edvinas Ušinskas | 8 | D. Purkėnas  I. Lileikienė |  | Technologijų olimpiada  Dailės olimpiada ,,Pasakos, patarlės, priežodžiai ir minklės“ | III vieta  padėka |  |  |
|  | Agnė Noreikaitė | 8 | I. Lileikienė |  | Dailės olimpiada ,,Pasakos, patarlės, priežodžiai ir minklės“ | padėka |  |  |
|  | Inesa Stanytė | 8 | I. Lileikienė |  | Dailės olimpiada ,,Pasakos, patarlės, priežodžiai ir minklės“ | padėka |  |  |
|  | Gintaras Brazdeikis | I a | T. Saračinskienė |  | Anglų kalbos olimpiada | dalyvavo |  |  |
|  | Lukas Jakas | I a | T. Saračinskienė |  | Anglų kalbos olimpiada | dalyvavo |  |  |
|  | Dovydas Jasmontas | I a | T. Saračinskienė |  | Anglų kalbos olimpiada | dalyvavo |  |  |
|  | Emilija Rubežiūtė | I a | T. Saračinskienė |  | Anglų kalbos olimpiada | dalyvavo |  |  |
|  | Evelina Martinkutė | II a | R. Montrimienė  R. Makreckienė |  | Istorijos olimpiada | dalyvavo | Meninio skaitymo konkursas ,, Yra pasauly tik jaunystė, saulė ir namai“ | dalyvavo |
|  | Joana Kazragytė | II a | I. Lileikienė |  | Dailės olimpiada ,,Pasakos, patarlės, priežodžiai ir minklės“ | padėka |  |  |
|  | Justina Juočerytė | II a | I. Lileikienė |  | Dailės olimpiada ,,Pasakos, patarlės, priežodžiai ir minklės“ | padėka |  |  |
|  | Redas Vitalis | II a | I. Joneikienė |  | Fizikos olimpiada | dalyvavo |  |  |
|  | Gabrielė Toliautaitė | II a | I. Lileikienė |  | Dailės olimpiada ,,Pasakos, patarlės, priežodžiai ir minklės“  Grafikos konkursas ,,Piešinys  Valentinui“ | Padėka  I vieta | Respublikinis piešinių konkursas ,,Žemės pasakojimai 2021 m. Gamta gydo“ | II vieta |
|  | Mantas Dagenis | II b | I. Joneikienė |  | Fizikos olimpiada | dalyvavo |  |  |
|  | Martynas Balsys | IV | V. Katkuvienė |  | Biologijos olimpiada | dalyvavo |  |  |
|  |  |  | I. Joneikienė  Z. Tenienė  V. Katluvienė | Gamtos mokslų olimpiada 7-I kl. |  |  |  |  |
|  | 1-4 klasės mokiniai  12 nugalėtojų. |  | R. Vaicekauskienė |  |  |  | Respublikinis piešinių konkursas ,, Kompiuterinė Kalėdų pasaka“ |  |
|  | 5 kl.  Kamilė Sakavičiūtė I vieta  Vakaris Čiuldis II vieta  Guoda Mikalauskaitė III vieta  6 klasė  Ignas Martinkus I vieta  Einius Derkintis II vieta  Tautvydas Giačius III vieta  7 klasė  Augustė Štimbergaitė I vieta  Rugilė Čiuldytė II vieta  Adrija Kučinskaitė III vieta  8 klasė  Dairūnas Žilinskas I vieta  Ignas Vanagas II vieta  Inesa Stanytė III vieta |  | V. Lukauskienė  R. Vaicekauskienė | Matematikos olimpiada 5-8 kl. |  |  |  |  |
|  | Komanda ,,Ciongs“  Evelina Martinkutė II a  Redas Vitalis II a  Mantas Dagenis II b  Indrė Šopaitė IV  Martynas Balsys IV |  | V. Katkuvienė |  |  |  | Respublikinis konkursas ,, Iš saugomų teritorijų lankytinų centrų į gamtą“ | Nugalėtojai |
|  |  |  | I. Dvaržeckienė  R. Vilkė | Dainų skirtų Lietuvai konkursas |  |  |  |  |
|  | Inesa Stanytė I vieta  Deivydas Norkus II vieta  Darius Grikštas III vieta | 8 | I Barkauskienė | 8 Kl. anglų kalbos mokyklinė olimpiada |  |  |  |  |
|  | 5-8 kl, mokiniai | 5-8 | D. Sakalauskienė  R. Makreckienė  R. Čičirkaitė  J. Niūniavienė | Raštingumo konkursas skirtas vasario 16 d. |  |  |  |  |
|  | Gabija Paulauskaitė  Emolija Rubežiūtė  Dovydas Jasmontas  Martynas Abelkis  Mantas Dagenis  Akvilė Balsytė  Joana Kazragytė  Justina Juočerytė | I-II | T. Saračinskienė  I. Barkauskienė | I-II kl. anglų k. rašinių konkursas ,, Tegu saulė Lietuvoj tamsumas prašalina“ |  |  |  |  |
|  | 1 klasės mokiniai | 1 | I. Pačerinskienė | Draugiškas.lt organizuotas nuotolinis konkursas ,, Lietuvoje saugomi gyvūnai“ |  |  |  |  |
|  | Armandas Godelis I vieta  Prizininkai  Orentas Garalis  Emilija Viliūtė | 1 | I. Pačerinskienė | Dailaus rašto konkursas 1 klasėje |  |  |  |  |

**2020- 2021 M. M. PLANO ĮGYVENDINIMO ANALIZĖ**

2020-2021 m. m. gimnazijos veiklos plane buvo numatyti šie tikslai:

1. Pamokos kokybės gerinimas.

**2020- 2021 mokslo metų veiklos analizė.**

Atlikta ugdymo kokybės analizė, metodinėse grupėse išanalizuoti 4 ir 8 klasių mokinių nacionalinio pasiekimų patikrinimo, PUPP, brandos egzaminų rezultatai, aptartos mokymo(si) problemos dirbant įprastu ir nuotoliniu būdu, priimti susitarimai dėl tolesnio mokymo(si). Vykdant išorinį diferencijavimą, mokiniai nuo I gimnazijos klasės lietuvių k. ir matematikos pamokose, nuo 5 klasės anglų k. pamokose buvo skirstomi į grupes pagal panašius gebėjimus, 7 klasėje taip pat per lietuvių kalbos, matematikos ir fizikos pamokas mokiniai buvo skiriami į laikinas grupes, klasėje mokėsi 31 mokinys ir jiems buvo skirtos valandos ugdymo poreikiams tenkinti. 8 klasės mokiniams buvo skirtos papildomos lietuvių kalbos ir matematikos konsultacinės valandos, o 3 šios klasės mokiniai, kurie mokosi pagal individualizuotas programas, vietoj vienos užsienio kalbos mokosi technologijų. Šios priemonės pasiteisino, nes panašių gebėjimų mokiniai ir mokiniai, gaunantys papildomas konsultacijas lengviau pasiekia pažangą, todėl kyla mokinių mokymosi motyvacija (pažangą ( pagal metinius įvertinimus) padarė 10,6% 1-4 kl. mokinių, 29, 6% 5-II kl. mokinių, 35,8% III- IV kl. mokinių). 5- IV klasių mokinių pasiekimų kokybės procentas-39,3%.

|  |  |  |  |
| --- | --- | --- | --- |
| Klasė | 2019-2020 m. m. kokybė % | 2020-2021 m. m. kokybė % | Skirtumas % |
| 5a | - | 85,7 |  |
| 5b | - | 57, 1 |  |
| 6a | 72,2 | 83,3 | +11,1 |
| 6b | 53,3 | 33,3 | - 20 |
| 7 | 41,4 | 32,3 | -9,1 |
| 8 | 46,4 | 40,7 | -5,7 |
| Ia | 40 | 42,1 | +2,1 |
| Ib | 26,7 | 26,7 | 0 |
| IIa | 66,7 | 60 | -6,7 |
| IIb | 29,4 | 29,4 | 0 |
| III | 39,8 | 41,7 | +1,9 |
| IV | 31 | 17,2 | -13,8 |
| Bendras kokybės % | 38,7 | 39,3 | +0,6 |

Iš analizės matyti, kad kokybės procentas padidėjo 6a, Ia, III klasėse, Ib ir IIb klasėse kokybės procentas išliko stabilus. Mokinių kokybės procento kritmui didelės įtakos turėjo susidariusi ekstremali padėtis šalyje, ne visiems mokiniams pavyko įveikti nuotolinio mokymos(i) iššūkius; buvo praradusių mokymosi motyvaciją, vengė nuotoliu konsultuotis su mokytojais. Lyginant su parėjusiais mokslo metais bendras kokybės procentas pakilo. Daroma išvada, kad tam turėjo įtakos pasirinkta viena „Microsoft Teams“ mokymosi aplinka. Daugumai mokinių pavyko efektyviai įvaldyti skaitmenines priemones, planuoti laiką.

Gimnazijoje kartą per savatę (trečiadieniais) buvo rengiami nuotoliniai mokytojų susirinkimai, kuriuose buvo analizuojamos mokinių mokymo(si) ir lankomumo problemos, susirinkimų metu buvo priimami sprendimai, kaip spręsti klasių ar pavienių mokinių elgesio bei mokymo(si) problemas. Buvo organizuojami trišaliai susitikimai: klasės vadovas- mokinys- tėvai, šis bendradarbiavimo modelis buvo ypatingai efektyvus nuotolinio mokymo(si) metu, pastebėta, kad daugiau (vidutiniškai vienoje klasėje apie 75 % tėvų) tėvų dalyvavo virtualiuose susirinkimuose, pokalbiuose. Jei vykdant įprastinį mokymą(si) kai kurie tėvai nesiregistruodavo Tamo dienyne, motyvuodami tuo, kad viską stebi per vaiko paskyrą, tai prasidėjus nuotoliniam mokymui(si) visi tėvai prisijungė prie dienyno. Kilusias problemas ir jų prevenciją aktyviai vykdė pagalbos mokiniui specialistai: vyko pokalbiai su psichologe, soc. pedagoge, buvo pasirašytos trišalės sutartys. Gimnazijoje buvo siekiama suteikti pagalbą kiekvienam mokiniui, ypač tiems, kurie po ligų turėjo mokymosi spragų arba turėjo sunkumų mokydamiesi nuotoliniu būdu. Buvo vedamos vių dalykų konsultacijos.

Didelis dėmesys buvo skiriamas specialiųjų poreikių mokiniams ugdyti. Mokiniai, kurie mokėsi pagal individualizuotas programas vietoj antros užsienio kalbos turėjo technologijų pamokas, kurių metu įgijo darbinių įgūdžių. Dalyje pamokų (matematikos, lietuvių k., geografijos, biologijos) specialiųjų poreikių mokinams padėjo 4 mokytojų padėjėjai. Visus mokslo metus aktyviai dirbo Vaiko Gerovės komisija. Nuolat buvo stebimas ir identifikuojamas pagalbos reikalingumas, į iškilusias problemas buvo reaguota skubiai. Jos buvo sprendžiamos individualiai ir grupėse, bendraujant su mokiniais ir jų tėvais.

Siekiant ugdymo(si) įvairiapusiškumo, kuris skatintų mokinio asmeninę pažangą, vestos integruotos, atviros pamokos, pamokos su įvairių profesijų atstovais.

Gimnazijoje siekiama, kad mokiniai mokytųsi ne tik pamokų metu, bet ir dalyvaudami įvairiuose projektuose ir programose. Mokiniai, vadovaujami mokytojos L. Steponkevičienės, dalyvavo „Sodros“ iniciatyva organizuojamame jaunimo pilietiškumo ir socialinės atsakomybės ugdymo projekte „Nepamiršk parašiuto“. 5-II kl. mokiniai su biologijos mokytoja metodininke V. Katkuviene kasmet dalyvauja Lietuvos neformaliojo švietimo centro tarptautiniame projekte „Paskui paukščius“, ta pati mokytoja parengė projektą „Pamatyk, pažink ir pasidalink!“ ir gavo finansavimą iš vaikų vasaros stovyklų ir kitų neformaliojo vaikų švietimo programų finansavimo fondo. Projekto metu mokiniai dalyvavo edukaciniuose užsiėmimuose, kuriuos vedė Lietuvoje žinomi gamtininkai: Šikšnosparniųapsaugos Lietuvoje draugijos (ŠALD) pirmininkas Deividas Makavičius; Gamtos fotografas, zoologas, edukacinių knygų apie gamtą autorius Marius Čepulis; patyręs ornitologas Gediminas Petkus. Užsiėmimų metu mokiniai susipažino su naujomis augalų, paukščių bei kitų gyvūnų rūšimis, įgijo pėdsekystės įgūdžių. Šiuos įgūdžius dar labiau pagilino Varnių regioninio parko Gamtos mokyklos edukaciniuose užsiėmimuose. Anglų kalbos mokytoja I. Barkauskienė sudomino mokinius programos „e Twinning“ projektais. Pradinių klasių mokiniai dalyvauvo Ugdymo plėtotės centro ir Švietimo ir mokslo ministerijos projekte „Informatika pradiniame ugdyme“. Taip pat buvo vykdomi prevenciniai projektai „Antras žingsnis“ bei patyčių prevencijos programa „Olweus“. 2019 metais gimnazijai suteiktas „Olweus mokyklos“ vardas, kuris dar kartą patvirtintas 2021 m. pavasarį.

Siekta įvairinti ugdymo procesą pamokose: matematikos, biologijos mokytojos su 5-6 kl. mokiniais naudojo EMA elektronines pratybas, įvairių dalykų mokytojai naudojo eduka klasė, [www.emokykla.lt](http://www.emokykla.lt) , egzaminatorius.lt, parengtas kompiuterines užduotis, pamokų metu mokinius skatino ieškoti informacijos įvairiuose elektroniniuose šaltiniuose. Taikomi įvairūs mokinių pergrupavimo būdai: darbas grupėse (skirtingų gabumų mokiniai, panašių gabumų mokiniai), darbas porose (gabesnis mokinys skaitinamas padėti turinčiam problemų Pamokose skiriamas dėmesys bendrinės kalbos ugdymui: dauguma mokytojų ( ne lietuvių k.) taiso mokinių daromas kalbos klaidas, moko mokinius skaitymo strategijų.

100% kabinetų yra aprūpinti vaizdo projektoriais arba televizoriais, yra nešiojamas vaizdo projektorius ir kompiuteris, kuriais gali naudotis visi mokytojai. Nuotolinio mokymo(si) metu gimnazija DNR lėšas panaudojo elektronių pratybų bei kompiuterinės įrangos pirkimui. Penkiuose kabinetuose sumontuoti išmanūs ekranai.

Didelis dėmesys buvo skirtas mokinių skatinimui domėtis karjeros galimybėmis. Dalyvauta profesinės savanorystės projekte „Kam to reikia?“, LJA programoje „Jaunasis kolega“. Iniciatyva „Jaunojo kolegos savaitė“ . Bendradarbiauta su Sedos, Mažeikių rajono įmonėmis, įstaigomis.

Į ugdymo turinį integruotos sveikatos ugdymo, karjeros ugdymo, prevencinės, rengimo šeimai ir lytiškumo ugdymo, etninės kultūros programos bei informacinio raštingumo, nacionalinio saugumo ir gynybos pagrindų, verslumo, finansinio raštingumo, antikorupcinio raštingumo temos. Mokytojų parengtos įvairių dalykų modulių programos buvo įgyvendintos, mokiniai turėjo galimybę plėsti ir gilinti žinias (lietuvių k. , matematikos- II- IV kl.; anglų k., biologijos, fizikos- III- IVkl.).

Praėjusiais mokslo metais gimnazijoje dirbo 7 metodinės grupės, joms vadovavo patyrę mokytojai metodininkai: V. Lukauskienė, G. Vainutienė, R. Čičirkaitė, ir vyr. mokytojai: J. Stanienė, T. Saračinskienė, G. Vanagienė ir spec. Pedagogė V. Bružienė. Metodinėse grupėse buvo siekiama užtikrinti metodinį ir dalykinį mokytojų bendradarbiavimą, siekiant priimti bendrus sprendimus, spręsti mokymo problemas, dalintis užduočių diferencijavimo galimybėmis pamokose, formuojamojo bei kaupiamojo vertinimo būdais ir metodais. Dauguma mokytojų dalyvavo įvairių darbo grupių veikloje. Pamokose ir renginiuose buvo siekiama daugiausiai dėmesio skirti pamokos kokybei, kiekvieno mokinio pažangai. Visos metodinės grupės organizavo įvairias veiklas, vedė suplanuotus renginius. Nuo vasario mėnesio gimnazijoje buvo organizuojami renginiai, skirti poeto Vytauto Mačernio 100-osioms gimimo metinėms paminėti: suorganizuoti respublikiniai nuotoliniai meninio skaitymo, rašinių bei dailės darbų konkursai bei konferencija, kuri vykdyta mišriu būdu. Lyginant su akstesniais mokslo metais , nors šiek tiek mažiau, bet dalyvauta įvairiose veiklose gimnazijoje, rajone ir šalyje.

Dvi mokytojos vadovavo rajono mokytojų metodiniams būreliams: E. Kleinauskienė- etikos mokytojų, L. Steponkevičienė- karjeros ugdymo.

Mokytojai dalyvavo įvairiuose dalykiniuose ir psichologiniuose seminaruose, mokymuose ( ypatingai daug visokių mokymų išklausyta apie nuotolinį mokymą(si), buvo suteikta galimybė nemokamai dalyvauti pedagogas.lt mokymuose.

Siekiant efektyvinti tėvų įsitraukimą į mokinių ugdymą, buvo suaktyvinta informacijos sklaida elektroniniame dienyne, gimnazijos tinklalapyje, Facebook paskyroje, organizuojami trišaliai susitikimai ( tėvai, mokinys, mokytojas. Dalis tėvų noriai įsijungė į klasės, gimnazijos renginių organizavimą, programas, lydėjo mokinius ekskursijose.

Gimnazijoje mokiniams buvo suteiktos galimybės rinktis įvairiapusišką neformaliojo ugdymo veiklą. Veikė Žemaitijos skautų ir Jaunųjų Šaulių organizacijos, gitaros, šokių, barokinių fleitų, įvairūs sporto, jaunųjų gamtininkų, matematikų, dailės būreliai, folklorinis ansamblis „Rėmoliokaa“. Būrelių ir organizacijų atstovai dalyvavo įvairiuose gimnazijos, rajono, respublikos renginiuose. Veikė 6 NVŠ būreliai. Ši išvardinta veikla nuo lapkričio mėnesio buvo vykdoma nuotoliniu būdu.

Nuotoliniu ir mišriu būdu pravesti tradiciniai visos gimnazijos renginiai: „Šimtadienis“, Valstybinių švenčių minėjimai, „Paskutinio skambučio šventė“, poeto V. Mačernio gimimo dienos minėjimas.

Nuotolinis ugdymas iš esmės koregavo gimnazijos planus. Ypač daug pastangų, žmogiškųjų resursų, žinių pareikalavo nuotolinio ugdymo(si) iššūkiai.

**2021-2022 M. M. SITUACIJOS ANALIZĖ**

**Mokinių, klasių komplektų skaičius, mokytojų skaičius, kiti duomenys apie mokyklą 2021-2022 m. m.**

Gimnazijoje mokosi 347 mokiniai, suformuota 17 klasių komplektų:

1 klasių- 1 7 klasių- 2

2 klasių- 1 8 klasių- 2

3 klasių- 2 I klasių- 1

4 klasių- 1 II klasių- 2

5 klasių- 1 III klasių- 1

6 klasių- 2 IV klasių- 1

Pradinėse klasėse vidutiniškai mokosi po 19,2 mokinio, 5-8 klasėse- po 19,7 mokinio, I- II klasėse- po 20,6 mokinio, III- IV klasėse- po 25,5 mokinio.

Gimnazijoje bendrose klasėse ugdomi 20 specialiųjų poreikių mokiniai, iš jų 14 ugdomi pagal pritaikytas bendrojo ugdymo programas, 5- pagal individualizuotas, 1 mokinys ugdomas pagal bendrąsias programas, tik jam teikiama specialistų pagalba. Jiems specialiąją pedagoginę pagalbą teikia pagalbos mokiniams specialistai.

2021- 2022 m. m. gimnazijoje dirba 46 mokytojai ir specialistai (1 socialinė pedagogė, 1 logopedė, 1 psichologė, 1 spec. pedagogė, 1 bibliotekos darbuotoja) ir 6 mokytojų padėjėjai.

Gimnazijoje dirba:

11 mokytojų metodininkų

22 vyresnieji mokytojai

12 mokytojai

**Neformaliojo ugdymo valandos skiriamos** moksleivių pasirinktoms saviraiškos programoms- meniniams, sportiniams, kalbiniams, mokinių gebėjimams ugdyti bei gilinti, papildyti žinias, įgytas formalaus ugdymo metu. Gimnazija siūlo šiuos neformalaus ugdymo būrelius: folklorinis ansamblis „Rėmoliokaa“, šokių, gitaros, stalo teniso, krepšinio, futbolo, tinklinio, kvadrato, jaunųjų gamtininkų, jaunųjų matematikų, dainavimo, muzikavimo, programavimo, robotikos. Taip pat numatoma, jog veiks 2 NVŠ būreliai. Gimnazijoje veikia Žemaitijos skautų bei Jaunųjų Šaulių organizacijos.

**2021- 2022 M. M. METINIAI VEIKLOS TIKSLAI, UŽDAVINIAI IR PRIEMONĖS**

**Tikslas: 1. Pamokos kokybės gerinimas.**

|  |  |  |  |  |  |
| --- | --- | --- | --- | --- | --- |
| Uždavinys | Eil. nr. | Priemonės pavadinimas | Atsakingas asmuo | Laikas | Rezultatas |
| 1.1 Siekti kiekvieno besimokančio pažangos, naudojant įvairius mokymo(si) metodus, vertinimo būdus. | 1. | Pamokų metu naudojami įvairūs vertinimo būdai (diagnostinis formuojamasis ir apibendrinamasis, formalus ir neformalus ) | Visų dalykų mokytojai | Rugsėjo- gruodžio mėn. | Vertinimo būdų įvairovės dėka mokytojai surenka pakankamai informacijos apie mokinių mokymąsi, sėkmes ir problemas, kurią panaudoja tolesnio mokymo(si) planavimui. |
| 2. | Brandos egzaminų, PUPP, NMPP rezultatų analizė, problemų iškėlimas, jų sprendimo planų rengimas | Atitinkamų dalykų mokytojai | Rugsėjis | Išsami analizė padeda planuojant pamokas, analizės išvadas mokytojai panaudoja rengdami ilgalaikius planus, ruošdamiesi pamokoms. |
| 3. | Teikti mokiniams mokymosi pagalbą | Dalykų mokytojai | Rugsėjo- gruodžio mėn. | Kiekvienam mokiniui suteikta pagalba po ligos, dėl nuotolinio mokymosi susidariusioms problemoms šalinti. Aukštų pasiekimų mokiniams suteikta pagalba gilinti žinias |
| 4. | I- II klasių mokinių metiniai projektai | Visų dalykų mokytojai | Nuo rugsėjo iki gegužės mėn. | Patikrintos ir įvertintos mokinių dalykinės ir bendrosios kompetencijos, sudarytos sąlygos mokiniams realizuoti save, savarankiškai tyrinėti, analizuoti. |
| 5. | Pamokų stebėjimas „ Vertinimas pamokoje“ | Administracija | Rugsėjo- gruodžio mėn. | Bent 50% stebėtų pamokų įvertinamos labai gerai ir gerai- mokytojai naudoja efektyvius vertinimo būdus, mokiniai aiškiai supranta vertinimo aspektus, metodus, geba įsivertinti savo darbą |
| 6. | Peržiūrėti VIP fiksavimo modelius. Išbandyti REFLEKTUS programėlę | Visi mokytojai | Rugsėjo- spalio mėn. | Susipažįstama su REFLEKTUS programėlės teikiamomis galimybėmis, ieškoma efektyvių metodų VIP fiksavimui. |
| 7. | Nuotoliniam, mišriam ir hibridiniam mokymui(si) naudoti virtualią “Microsoft Office 365“mokymosi aplinką. | Visi mokytojai, specialistai | Esant būtinybei vykdyti nuotolinį, mišrų ar hibridinį mokymą(si) | Naudojant bendrą mokymo(si) aplinką mokymo(si) procesas vyksta sklandžiai. |
| 8. | Pasirengimas dalyvauti ES finansuojamame projekte „Kokybės krepšelis“ | Darbo grupė | Spalio- gruodžio mėn. | Numatyti mokyklos veiklos tobulinimo plano veiklas |
| 1.2 Stiprinti mokytojų patirtinį mokymąsi. | 1. | Stiprinti mokytojų dalykininkų ir pradinių klasių mokytojų bendradarbiavimą | Visi mokytojai | Rugsėjo- gruodžio mėn. (privalu rugsėjo, gegužės mėn.) | Mokytojai aptaria programų sąsajas, metodus, geriau pažįsta naujus mokinius |
| 2. | Kelių dalykų integruotų pamokų vedimas, jų aptarimas | Visi mokytojai | Rugsėjo- gruodžio mėn. | Daugiau nei 50% mokytojų veda integruotas pamokas. Suderinamos atskirų dalykų mokymo programos, ta pati tema mokiniams pateikiama įvairiapusiškiau |
| 3. | Bendri paralelių klasių mokytojų susitarimai dėl mokymo(si) metodų, būdų. | Dalykų mokytojai, klasių vadovai | Rugsėjo- gruodžio mėn. | 85% mokytojų aptaria mokymo(si) problemas paralelėse klasėse, priima bendrus susitarimus. |
| 4. | Bendrų metodinių grupių ar skirtingų dalykų mokytojų organizuojami renginiai ( projektai, skiti gimnazijos 100-osioms metinėms paminėti, dalykų savaitės) | Metodinės grupės | Rugsėjo- lapkričio mėn. | 70% mokytojų bendradarbiauja organizuodami renginius, analizuoja sėkmes ir nesėkmes, susidaro nedidelės veiklios mokytojų grupės. |
| 5. | Tęsti bendradarbiavimą su Mažeikių Senamiesčio pagrindinės mokyklos mokytojais | Metodinė taryba | Rugsėjo- gruodžio mėn. | Taikomas mokytojų patirtinio mokymosi modelis, dalijamasi metodinio darbo organizavimo patirtimis |
| 6. | Mokytojų dalyvavimas seminaruose, paskaitose, savišvieta tobulinant žinias apie šiuolaikinę pamoką | Visi mokytojai | Rugsėjo- gruodžio mėn. | 90% mokytojų nuolat kelia kvalifikaciją. Per mokslo metus tobulinasi 5 dienas (30 val.) |
| 7. | Mokymai visų dalykų mokytojams „Microsoft Office 365 mokymo aplinkos naudojimo galimybės“ | L. Steponkevičienė, administracija | Rugsėjo- spalio mėn. | 90 % mokytojų dalyvauja mokymuose ir geba efektyviai naudotis „Microsoft Office 365“ aplinka vykdant nuotolinį mokymą(si). |
| 8. | Mokytojų pedagoginės sklaidos renginiai. | Metodinės grupės | Lapkričio- gruodžio mėn. | Metodinės grupės organizuoja pedagoginės sklaidos renginį kolegoms. |
| 1.3 Modernizuoti ir puoselėti mokymo(si) bazę ir edukacinę aplinką išmaniam mokymui(si) (įprastiniu ir nuotoliniu būdu). | 1. | Panaudojant dalį DNR lėšų atnaujinti IKT bazę | Administracija | Rugsėjo- gruodžio mėn. | Visi kabinetai bus aprūpinti vaizdo projektoriais, televizoriais arba išmaniaisiais ekranais bei programinėmis įrangomis. |
| 2. | Pabaigti atnaujinti sporto aikštyną, sumontuoti treniruoklius | Administracija | Rugsėjo- gruodžio mėn. | Gerės sportavimo galimybės lauke, teigiama įtaka tiek fizinei, tiek psichinei mokinių sveikatai |
| 3. | Vesti pamokas įvairiose gimnazijos patalpose, teritorijoje („klasėse be sienų“) ( Laikantis visų saugumo reikalavimų) | Visi dalykų mokytojai | Rugsėjo- gruodžio mėn. | Išnaudojamos visos gimnazijoje esančios ir ugdymui tinkamos aplinkos ( biblioteka, koridoriai, jaunimo kampas, aktų, sporto salės, lauko klasė ir kt.) |
| 1.4 Užtikrinti saugią aplinką, ypatingą dėmesį skiriant bendravimo kultūrai/etikai. | 1. | Vykdyti prevencines programas „Olweus“, „Antras žingsnis“ | Visi mokytojai, darbuotojai | Rugsėjo- gruodžio mėn. | Patyčių lygis mažėja. Bendradarbiaujama su Vaiko teisių tarnyba |
| 2. | Geros savijautos programos vykdymas | Klasių vadovai, psichologė | Spalio- gruodžio mėn. | Kiekvienas mokinys turi galimybę dalyvauti programoje, ugdysis socialinius emocinius, bendradarbiavimo bei darbo komandoje įgūdžius, gaus žinių apie streso įveikimo technikas ir pan. |
| 3. | Tėvų švietimas teisiniais klausimais | Švietimo pagalbos specialistai, kviestiniai specialistai iš Vaiko teisių tarnybos | 2021 m. lapkričio- | Renginiuose dalyvaus ne mažiau 30% tėvų. |
| 4. | Diskusijos, paskaitos mokiniams apie bendravimą skaitmeninėje erdvėje ir kasdienėje mokyklos aplinkoje bei teisinę atsakomybę už nusižengimus. | Klasių vadovai, švietimo pagalbos specialistai, Vaiko teisių tarnybos specialistai | Spalio- lapkričio mėn. | Kiekvienos klasės mokiniai dalyvauja diskusijoje, užmezga pasitikėjimo ryšį ir aptaria taisykles, dalis mokinių tampa „skaitmeniniais ambasadoriais“, susitikimuose su Vaikų teisių tarnybos specialistais sužino apie teisinę atsakomybę už nusižengimus. |

**BAIGIAMOSIOS NUOSTATOS**

Programos įgyvendinimą koordinuos direktorės pavaduotojai ugdymui, ūkiui.

Priežiūrą vykdys gimnazijos direktorė.

Už programos vykdymą bus atsiskaitoma įstaigos savivaldos institucijoms, steigėjui ar steigėjo įgaliotai institucijai.